לייקרס: קבוצה מנצחת (סדרת טלוויזיה)

לייקרס: קבוצה מנצחת (באנגלית: Winning Time: The Rise of the Lakers Dynasty) היא סדרת טלוויזיה אמריקאית מסוגת הדרמת ספורט שעלתה לשידור ברשת HBO ב-6 במרץ 2022. היא נוצרה על ידי ג'ים הכט ומקס בורנשטיין בהתבסס על הספר הרב מכר מאת ג'ף פרלמן "שואוטיים: מג'יק, כרים, ריילי ושושלת הלייקרס של שנות השמונים" (באנגלית: "Showtime: Magic, Kareem, Riley, and the Los Angeles Lakers Dynasty of the 1980s"). הסדרה, שבנויה מתמהיל של דמויות ואירועים אמיתיים ובדיוניים, מתמקדת בתקופה שבה הלוס אנג'לס לייקרס הפך למועדון כדורסל בולט בליגת ה-NBA. בישראל הסדרה זמינה ב-yes. בספטמבר 2023 הסדרה בוטלה אחרי שתי עונות. בשנת 1979, טייקון הנדל"ן ג'רי באס רוכש בעשרות מיליוני דולרים את מועדון הלוס אנג'לס לייקרס כשהוא חדור באמונה שהוא יכול לעזור לקבוצת הכדורסל שלה, שספגה מפלות רבות, להפוך לאלופת ליגת ה-NBA ובמסגרת זאת הוא פועל לגיוסו ושילובו של שחקן כישרוני צעיר, ארווין "מג'יק" ג'ונסון הבן. ג'ון סי. ריילי בתור ג'רי באס. טייקון שרוכש את מועדון הכדורסל. קווינסי איסייה בתור ארווין "מג'יק" ג'ונסון הבן. שחקן כדורסל. ג'ייסון קלארק בתור ג'רי וסט. שחקן כדורסל, מאמן. אדריאן ברודי בתור פט ריילי. שחקן עבר, שדרן ומאמן. גבי הופמן בתור קלייר רוט'מן. אשת כספים במועדון הלייקרס. הדלי רובינסון בתור ג'יני באס. בתו של ג'רי באס, עובדת במועדון הלייקרס. סולומון יוז בתור כרים עבדול-ג'באר. שחקן כדורסל. טרייסי לטס בתור ג'ק מקיני. מאמן כדורסל. ג'ייסון סיגל בתור פול וסטהד. עוזר מאמן כדורסל ומאמן. סאלי פילד בתור ג'סי באס. אמו של ג'רי באס. מייקל צ'יקליס בתור רד אאורבך. נשיא מועדון הכדורסל של הבוסטון סלטיקס. טמרה טומקילי בתור ארלית'ה "קוקי" קלי. בת זוג של "מג'יק" ג'ונסון. דבון ניקסון בתור נורם ניקסון. שחקן כדורסל. בשנת 2014, התסריטאי ג'ים הכט טס 3,000 מיל בשביל להגיע אל ביתו של הסופר ג'ף פרלמן בתקווה לקבל ממנו את הזכות לעבד את ספרו "שואוטיים" לסדרת טלוויזיה מבלי שיכל להציע לו תמורה כספית משמעותית; פרלמן, שבעבר קיבל הצעות דומות שלא הולידו דבר, הסכים. אחרי שנים של ניסיונות לגייס התעניינות בפרויקט, אדם מקיי הסכים להצטרף כמפיק ובמאי, דבר שעזר להכט להוציא לפועל את העיבוד. באפריל 2019, רשת HBO הזמינה הפקת פיילוט של הסדרה. בדצמבר 2019, HBO הזמינה את הפקת העונה הראשונה. באפריל 2022, HBO חידשה את הסדרה לעונה שנייה. מאז עלייתה לשידור הסדרה עוררה חוסר שביעות רצון בקרב אנשים שדמותם מוצגת בה ובליגת ה-NBA. במרץ 2022, מייק באס, סגן נשיא הליגה וקצין התקשורת הראשי, הכריז בהתייחסו לסדרה כי ”היתרים להשתמש בסימנים המסחריים של ה-NBA לא התבקשו או ניתנו והליגה מתנגדת לכל שימוש שאינו מאושר בקניין הרוחני שלה” וקבוצת הלייקרס הכריזה כי ”אנחנו לא תומכים או מעורבים בפרוייקט הזה”. באפריל 2022, שחקן העבר "מג'יק" ג'ונסון הכריז כי ”אינך יכול לעשות סדרה על הלייקרס ללא הלייקרס”; הוא מסרב לצפות בסדרה שיוצריה לא ביקשו ממנו ומחבריו לקבוצה להיות מעורבים בהפקתה. שחקן העבר כרים עבדול-ג'באר הכריז לגבי הדמויות המופיעות בסדרה כי ”הן ייצוג גס שדומה לאנשים אמיתיים, כמו שלגו של האן סולו דומה להריסון פורד. כל דמות מצומצמת למאפיין בולט אחד, כאילו הכותבים פחדו שכל דבר מורכב יותר יגבה מס מיכולת ההבנה של הצופים”. שחקן ומאמן העבר ג'רי וסט דרש באמצעות עורכי דינו שרשת HBO תפרסם כי היא חוזרת בה מהאופן שבה הוא הוצג בסדרה; במסגרת הדרישה נכתב כי הסדרה ”מציגה באופן שקרי ואכזרי את מר ווסט כמכור לזעם”. בתגובה לביקורת, רשת השידור הכריזה כי ”ל-HBO יש היסטוריה ארוכה של הפקת תוכן מושך שנשאב מעובדות ואירועים ממשיים שבחלקם בדיוניים למטרות דרמטיזציה. "שואוטיים" אינו תוכן דוקומנטרי ולא הוצג ככזה. עם זאת, הסדרה והתיאורים שבה מבוססים על מחקר עובדתי נרחב ומקורות מהימנים ו-HBO עומדת בנחישות מאחורי היוצרים והצוות המוכשרים שלנו שהביאו למסך דרמטיזציה של הפרק האפי הזה בתולדות הכדורסל”. אתר האינטרנט הרשמי של לייקרס: קבוצה מנצחת (באנגלית) "לייקרס: קבוצה מנצחת", במסד הנתונים הקולנועיים IMDb (באנגלית) "לייקרס: קבוצה מנצחת", באתר Rotten Tomatoes (באנגלית) "לייקרס: קבוצה מנצחת", באתר Metacritic (באנגלית) "לייקרס: קבוצה מנצחת", במסד הנתונים הקולנועיים KinoPoisk (ברוסית) (February 9, 2022). HBO Original Drama Series WINNING TIME: THE RISE OF THE LAKERS DYNASTY Debuts March 6. Warner Media. Retrieved May 22, 2022 לייקרס: קבוצה מנצחת. yes. Retrieved May 22, 2022 Stephanie Kaloi (Septembe 17, 2023). ‘Winning Time’ Canceled by HBO After 2 Seasons. TheWrap. Retrieved July 13, 2024 Lacey Rose (February 23, 2022). How HBO’s Lakers Series Ticked Off the NBA, Ended a Friendship and Became the Most Anticipated Sports Show in Decades. Hollywood Reporter. Retrieved May 22, 2022 Nellie Andreeva (April 23, 2019). ‘Showtime’ Drama About 1980s L.A. Lakers From Adam McKay Gets HBO Pilot Order. Deadline. Retrieved May 22, 2022 Rick Porter (December 6, 2019). L.A. Lakers Drama From Adam McKay Scores Series Pickup at HBO. Hollywood Reporter. Retrieved May 22, 2022 Rick Porter (April 7, 2022). Lakers Series ‘Winning Time’ Renewed for Second Season at HBO. Hollywood Reporter. Retrieved May 22, 2022 מערכת ‏One‏ (March 9, 2022). בדרך לביהמ"ש? ה-NBA נגד הסדרה על הלייקרס. One. Retrieved May 23, 2022 Selome Hailu (April 7, 2022). Magic Johnson Slams HBO’s ‘Winning Time’: ‘You Can’t Do a Story About the Lakers Without the Lakers’. Variety. Retrieved May 23, 2022 Ryan Parker (April 19, 2022). Kareem Abdul-Jabbar Criticizes ‘Winning Time’ for “Crude Stick-Figure” Characters. Hollywood Reporter. Retrieved May 23, 2022 Ryan Gajewski (April 19, 2022). Jerry West’s Lawyers Demand Retraction From HBO Over ‘Winning Time’ Depiction. Hollywood Reporter. Retrieved May 23, 2022 Lacey Rose (April 26, 2022). HBO Fires Back After Jerry West Criticism: ‘Winning Time’ Is “Based on Extensive Factual Research” (Exclusive). Hollywood Reporter. Retrieved May 23, 2022 Erik Pedersen, ‘The Morning Show’ & ‘Succession’ Lead Critics Choice Awards TV Nominations, Deadline, ‏2023-12-05 (באנגלית אמריקאית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית) Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)